Diari Oficial de la Generalitat Valenciana


Sumari del DOGV 9570, del 06-04-2023 (2023/3649)

RESOLUCIÓ de 23 de març de 2023, de la directora general de Política Agrària Comuna, d'ampliació de terminis d'inscripció i actualització en el registre vitícola de la Comunitat Valenciana.
---------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9570

Data del DOGV
:   06-04-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/3649


Data del document
:   24-03-2023

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

Correcció d'errades

Anàlisi jurídica

 Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica

RESOLUCIÓ de 23 de març de 2023, de la directora general de Política Agrària Comuna, d'ampliació de terminis d'inscripció i actualització en el registre vitícola de la Comunitat Valenciana. [2023/3649]  
La Política Agrícola Comuna ha experimentat una important reforma a fi d'estar més centrada en els resultats i orientada al mercat, i que contribuïsca a aconseguir una major modernització i sostenibilitat del sector agrari, inclosa l'econòmica, social, mediambiental i climàtica de les zones agrícoles, silvícoles i rurals, en un marc de reducció de la càrrega administrativa. Per a això, el Parlament Europeu i el Consell van adoptar un paquet legislatiu articulat sobre la base del Reglament (UE) 2021/2115 del Parlament Europeu i del Consell, de 2 de desembre de 2021; el Reglament (UE) 2021/2116 del Parlament Europeu i del Consell, de 2 de desembre de 2021, sobre el finançament, la gestió i el seguiment de la política agrícola comuna, i pel qual es deroga el Reglament (UE) 1306/2013; i el Reglament 2021/2117 del Parlament Europeu i del Consell, de 2 de desembre de 2021, que modifica els reglaments (UE) 1308/2013, pel qual es crea l'organització comuna de mercats dels productes agraris, (UE) 1151/2012, sobre els règims de qualitat dels productes agrícoles i alimentosos, (UE) 251/2014, sobre la definició, descripció, presentació, etiquetatge i protecció de les indicacions geogràfiques dels productes vitivinícoles aromatitzats, i (UE) 228/2013, pel qual s'estableixen mesures específiques en el sector agrícola en favor de les regions ultraperifèriques de la Unió.  
  
El Reglament (UE) número 2021/2115, del Parlament Europeu i del Consell, de 2 de desembre de 2021, estableix la necessitat que cada país elabore un Pla Estratègic de la PAC, on plasmar les intervencions (o mesures) triades d'un menú comú. Així, el Pla estratègic nacional de la PAC d'Espanya 2023-2027, aprovat per la Decisió d'execució de la Comissió Europea, de 31 d'agost de 2022, estableix un model uniforme d'aplicació de la Política Agrícola Comuna en tot el territori nacional amb base en la competència de l'Estat per a establir la planificació general de l'activitat econòmica, en aquest cas del sector agrari.  
  
La seua implementació ha tingut reflex en un nou marc legislatiu a nivell nacional amb l'aprovació d'una vasta normativa entre la qual, el Reial decret 1054/2022, de 27 desembre, pel qual s'estableix i regula el Sistema d'informació d'explotacions agrícoles i ramaderes i de la producció agrària (SIEX), així com el Registre autonòmic d'explotacions agrícoles i el Quadern digital d'explotació agrícola, modifica, en la seua disposició final quarta el Reial decret 1338/2018, de 29 d'octubre, pel qual es regula el potencial de producció vitícola, on s'inclou un nou apartat 4 en l'article 28 del citat Reial decret 1338/2018, de 29 d'octubre, pel qual es regula el potencial de producció vitícola, on s'indica que el registre vitícola de les comunitats autònomes permetrà, a través de la seua interconnexió amb el registre d'explotacions agrícoles de la comunitat autònoma, aportar informació al SIEX creat i regulat en el Reial decret 1054/2022, de 27 de desembre, utilitzant per a això les eines electròniques i procediments adequats per a això.  
  
En conseqüència, a la Comunitat Valenciana es fa necessari dur a terme aquesta interconnexió del registre vitícola amb el SIEX amb les màximes garanties i així disposar d'una informació tan precisa com siga possible.  
L'Ordre 7/2018, de 13 de febrer, de la Conselleria d'Agricultura, Medi Ambient, Canvi Climàtic i Desenvolupament Rural, regula el potencial de producció vitícola i les declaracions obligatòries del sector vitivinícola de la Comunitat Valenciana i estableix en l'article 4 els terminis de presentació de sol·licituds, comunicacions, notificacions i declaracions obligatòries del sector vitivinícola. No obstant això, i per tal d'acomplir les exigències del Reial decret 1054/2022, de 27 desembre, es considera imprescindible ampliar el termini de les sol·licituds d'actualització del registre vitícola amb la finalitat de dur a terme la integració dels dades que consten en el registre vitícola en el SIEX amb el major rigor possible.  
  
En virtut de les competències atribuïdes en la disposició final primera de l'Ordre 7/2018, on es faculta la direcció general competent en matèria de desenvolupament rural i política agrària comuna perquè dicte disposicions necessàries per a l'aplicació i desenvolupament de l'ordre, i fent ús de les facultats que em confereix el Decret 176/2020, de 30 d'octubre, del Consell, pel qual s'aprova el Reglament orgànic i funcional de la Conselleria d'Agricultura, Desenvolupament Rural, Emergència Climàtica i Transició Ecològica, resolc:  
  
Primer  
S'amplien els terminis regulats en l'article 4 de l'Ordre 7/2018, de 13 de febrer, de la Conselleria d'Agricultura, Medi Ambient, Canvi Climàtic i Desenvolupament Rural, referits a les sol·licituds d'actualització del registre vitícola fins al 31 de desembre de 2024.  
  
Segon  
Ordenar la publicació de la present resolució en el Diari Oficial de la Generalitat Valenciana, de conformitat amb l'article 45.1 de la Llei 39/2015, d'1 d'octubre, del procediment administratiu comú de les administracions públiques. Contra la present resolució no escau cap recurs, de conformitat amb el que s'estableix en l'article 32.3 de la Llei 39/2015, d'1 d'octubre, del procediment administratiu comú de les administracions públiques.  
  
València, 24 de març de 2023.- La directora general de Política Agrària Comuna (PAC): Maria Teresa Cháfer Nácher.